1. ΑΝΑΓΚ.ΝΟΜΟΣ της 28/29 Ιουν.1935 Περί ιδρύσεως κοινών δημοτικών σφαγείων προς χρήσιν των Δήμων Αθηναίων και Πειραιώς και των εκ τούτων αποσπασθέντων Δήμων και Κοινοτήτων, ως και νέου Νεκροταφείου υπό του Δήμου Αθηναίων. Άρθρ.1.-1.Προς εξυπηρέτησιν των κατοίκων των πόλεων Αθηνών, Πειραιώς και των περιχώρων αυτών δια της ιδρύσεως κοινών συγχρονισμένων σφαγείων μετά ζωαγοράς και ψυγείων και πάσης άλλης συναφούς εγκαταστάσεως κατά τα ήδη ακολουθούμενα εν προκειμένω τελειότερα συστήματα συνιστάται, επιτροπή απαρτιζομένη από τους Δημάρχους Αθηναίων και Πειραιώς, εκ των οποίων ο πρώτος τυγχάνει πρόεδρος και ο δεύτερος αντιπρόεδρος αυτής, τους Γενικούς Διευθυντάς των τεχνικών υπηρεσιών των δύο τούτων Δήμων και από ένα αντιπρόσωπον εξ εκάστου των Υπουργείων Εσωτερικών, Συγκοινωνίας, Υγιεινής και Γεωργίας, οριζόμενον δι’ αποφάσεως του οικείου Υπουργού, ανατίθεται δε εις αυτήν πάσα απαιτουμένη αρμοδιότης δια την προπαρασκευήν και την εκτέλεσιν του έργου τούτου μέχρι της οριστικής αυτού παραλαβής. Τα σφαγεία ταύτα μετά της ζωαγοράς και παντός άλλου χρησίμου παραρτήματος αυτών, θέλουσι κατασκευασθή υπό εργολάβου εις τον οποίον θέλει εκχωρηθή υπό της ανωτέρω επιτροπής ή επί ωρισμένον χρόνον εκμετάλλευσις αυτών, κατόπιν διεθνούς διαγωνισμού ειδικώς προς τούτο ενεργηθησομένου, θα εξυπηρετώσι δε υποχρεωτικώς τον πληθυσμόν τον περιλαμβανόμενον εις ολόκληρον την καθιερωμένην δια την είσπραξιν του φόρου εγχωρίων προϊόντων φορολογικήν περιφέρειαν των τέως Δήμων Αθηναίων και Πειραιώς. Οι Δήμοι Αθηναίων και Πειραιώς και οι λοιποί Δήμοι και Κοινότητες οι εξ αυτών αποσπασθέντες και περιλαμβανόμενοι εις την εν λόγω περιφέρειαν, δεν δύνανται εφεξής να ιδρύσωσιν ίδια έκαστος σφαγεία, τα δε μέχρις τούδε λειτουργούντα τοιαύτα  θέλουσι παύσει χρησιμοποιούμενα ευθύς ως γίνη η έναρξις της λειτουργίας των δια του παρόντος προβλεπομένων. Ομοίως δεν επιτρέπεται η ανέργερσις σφαγείων παρ’ οιουδήποτε άλλου φυσικού ή νομικού προσώπου. Από της ενάρξεως της λειτουργίας των δια του παρόντος προβλεπομένων σφαγείων απαγορεύεται απολύτως η εκτός αυτών σφαγή οιουδήποτε ζώου, πλην των κτηνών και του κυνηγίου ως και η εκτέλεσις των συναφών τη σφαγή εργασιών, δηλονότι της εκδοράς, πλύσεως και οιασδήποτε άλλης. Κατ’ εξαίρεσιν επιτρέπεται η κατ’ οίκον σφαγή αμνών και εριφίων δια την ιδίαν εκάστης οικογενείας ανάγκην και άνευ πληρωμής δικαιώματος σφαγείου κατά την προτεραίαν, την ημέραν του Πάσχα και τας επομένας αυτώ δύο ημέρας. 2.Η εν παρ.1 του παρόντος άρθρου επιτροπή συγκροτουμένη το ταχύτερον θα ορίση την θέσιν εις την οποίαν θα ανεγερθώσι τα σφαγεία και αι σχετικαί τούτων εγκαταστάσεις και θα διατυπώση τους όρους του ενεργηθησομένου διεθνούς διαγωνισμού μετά της συναφούς διακηρύξεως, οίτινες και θα εγκριθώσι προηγουμένως δι’ αποφάσεως του Υπουργικού Συμβουλίου. Επί τη βάσει των όντων εγκεκριμένων όρων και της διακηρύξεως η αυτή επιτροπή θα διεξαγάγη τον διαγωνισμόν και θα εγκρίνη το αποτέλεσμα αυτού, προτιμώσα τον ανάδοχον όστις κατά την κρίσιν της θα παρέχη τας πλειοτέρας εγγυήσεις δια την αρτίαν του έργου εκτέλεσιν και την καλήν αυτού λειτουργίαν, χωρίς να δεσμεύηται από υποβληθησομένας τυχόν μικροτέρας προσφοράς. Η περί τούτου όμως απόφασίς της δια να εκτελεσθή δέον να εγκριθή υπό του Υπουργού των Εσωτερικών. Η αυτή ως άνω επιτροπή θέλει μετά τούτο καταρτίσει την σύμβασιν της κατασκευής και εκμεταλλεύσεως των σφαγείων, της ζωαγοράς και των συναφών εγκαταστάσεων, στηριζομένη εις τους όρους του ενεργηθέντος διαγωνισμού και την προσφοράν του προκριθέντος αναδόχου. Η σύμβασις αύτη εγκριθήσεται δια Π.Δ/τος, εκδοθησομένου τη προτάσει του Υπουργού των Εσωτερικών, μετ’ απόφασιν του Υπουργικού Συμβουλίου, θα υπογραφή δε ακολούθως από τον ανάδοχον και  τον  πρόεδρον  (Αντί για τις σελ. 245-246,01) Σελ. 245(α) Τεύχος 735-Σελ.113 3.Δ.γ.18 Κοιμητήρια Σφαγεία 3.Δ.δ.1 της ανωτέρω επιτροπής, δεόντως εξουσιοδοτημένον υπό ταύτης. Δια της συμβάσεως θέλουσι ρυθμισθή τα της επιβλέψεως των εκτελεσθησομένων υπό του αναδόχου έργων και εγκαταστάσεων, τα της παραλαβής και της περαιτέρω εκμεταλλεύσεως αυτών, τα του διοικητικού, τεχνικού, οικονομικού και υγειονομικού ελέγχου της λειτουργίας αυτών, τα της συμμετοχής των Δήμων και Κοινοτήτων της ως άνω καθορισθείσης περιφερείας των σφαγείων εις τας εισπράξεις αυτών, τα της κατανομής μεταξύ των οργανισμών τούτων του προϊόντος της τοιαύτης συμμετοχής, καθώς και παν άλλο συναφές ζήτημα υπό τους περιορισμούς του παρόντος νόμου. Η παραλαβή των έργων και εγκαταστάσεων θέλει ενεργηθή υπό της ανωτέρω επιτροπής, ήτις ασκούσα έως τότε τας εκ της συμβάσεως προβλεπομένας αρμοδιότητας και τα δικαιώματα του εργοδότου, παύει μετά τούτο υφισταμένη. 3.Ο ανάδοχος υποχρεούται ίνα ιδρύση, συμφώνως προς τους ισχύοντας νόμους και προ της οριστικής των έργων παραλαβής, ανώνυμον ελληνικήν εταιρίαν, ήτις και θα αναλάβη την συμφώνως τη συμβάσει εκμετάλλευσιν των σφαγείων και των συναφών εγκαταστάσεων καθ’ όλην την διάρκειαν του προνομίου. Εις το Διοικητικόν Συμβούλιον της Εταιρείας ταύτης θα μετέχωσιν ασκούντες πάντα τα δικαιώματα του συμβούλου οι Δήμαρχοι Αθηναίων και Πειραιώς, οι Γενικοί Διευθυνταί της τεχνικής υπηρεσίας των δύο τούτων Δήμων, οι Διευθυνταί της διοικητικής και της οικονομικής υπηρεσίας του Δήμου Αθηναίων και ο Διευθυντής της Τοπικής Αυτοδιοικήσεως του Υπουργείου των Εσωτερικών. Τα ως ανωτέρω μέλη του Διοικητικού Συμβουλίου της συσταθησομένης Εταιρείας θα αποτελώσι και ιδίαν επιτροπήν η οποία συνεδριάζουσα υπό την προεδρίαν του Δημάρχου Αθηναίων, αναπληρουμένου εις αυτήν από τον Δήμαρχον Πειραιώς, θα ασκή κατά την διάρκειαν του προνομίου όλα τα εκ της συμβάσεως διαφυλασσόμενα εις τον εργοδότην δικαιώματα και τας συναφείς αρμοδιότητας. Η αυτή επιτροπή θέλει συντάξει και ειδικόν οργανισμόν της λειτουργίας των σφαγείων κλπ. εγκαταστάσεων αυτών, επί τη βάσει των όρων της συμβάσεως και των εν ισχύϊ σχετικών υγειονομικών και αστυνομικών ορισμών, υπό την έγκρισιν του Υπουργού των Εσωτερικών. 4.Μετά την λήξιν του προνομίου καθώς και εν περιπτώσει εκπτώσεως του αναδόχου προ της λήξεως αυτού, η ιδιοκτησία των σφαγείων και των εγκαταστάσεων αυτών περιέρχεται εις τους περιλαμβανομένους εις την περιφέρειαν αυτών Δήμους και Κοινότητας, κατά την αναλογίαν της εντός των ορίων εκάστου εκ των οργανισμών τούτων πραγματοποιούμενης καταναλώσεως σφαγείων. Σελ.246(α) Τεύχος 735-Σελ.114 Δια την κατασκευήν και συντήρησιν των προβλεπομένων δια του παρόντος σφαγείων και εγκαταστάσεων ισχύουσιν αι αφορώσαι τους Δήμους διατάξεις των κειμένων νόμων, αι σχετικαί προς την ατελή εκ της αλλοδαπής εισαγωγήν υλικών, μηχανημάτων και άλλων ειδών. Δια τους αυτούς ως ανωτέρω σκοπούς, αναγνωριζομένους ως κοινής ωφελείας, ισχύουσιν επίσης αι σχετικαί προς τους Δήμους διατάξεις περί απαλλοτριώσεως ιδιωτικών κτημάτων, των απαλλοτριώσεων τούτων δυναμένων να γίνωσιν υπέρ του αναδόχου και να αφορώσιν ακίνητα κείμενα εις οιονδήποτε μέρος της περιφερείας των υπό του παρόντος προβλεπομένων σφαγείων. Άρθρ.2.-Επί τω σκοπώ της ιδρύσεως και ετέρου νεκροταφείου δια τας ανάγκας του Δήμου Αθηναίων δύνανται ν’ απαλλοτριωθώσι χάριν δημοσίου ωφελείας και κατά τας επί τούτω κειμένας διατάξεις αι απαιτούμεναι εκτάσεις γης και αν έτι αύται κείνται εντός της περιφερείας των εξ αυτού αποσπασθέντων Δήμων ή Κοινοτήτων, οίτινες ουδέν κώλυμα δύνανται να παρεμβάλωσιν εις την λειτουργίαν του νεκροταφείου. Η διοίκησις, διαχείρισις κλπ. του ούτως ιδρυθησομένου νεκροταφείου θα ανήκη απολύτως εις τον Δήμον Αθηναίων, όστις όμως υποχρεούται να επιτρέπη και την χρησιμοποίηίν του δια τους κατοίκους του Δήμου ή της Κοινότητος εις την περιφέρειαν του οποίου τούτο θα κείται. 3.Δ.δ.1 Σφαγεία 